10. ΠΡΟΕΔΡΙΚΟΝ ΔΙΑΤΑΓΜΑ της 5/17 Μαρτ. 1932 Περί του τρόπου καθ’ όν Ατμοπλοϊκή τις Εταιρεία δύναται να τύχη του δικαιώματος εκδόσεως δελτίου μετανάστου. Εκδίδεται κατά το άρθρ. 5 νόμ. 5014 (ανωτ. αριθ. 9). Άρθρον μόνον.-Ατμοπλοϊκή Εταιρεία ίνα, τύχη του δικαιώματος προς έκδοσιν δελτίου μετανάστου (CART TRANSIT) υποβάλλει προς τούτο αίτησιν εις το Υπουργείον Εσωτερικών (Κεντρικήν Υπηρεσία Αλλοδαπών και ελέγχου διαβατηρίων). Η αίτησις αύτη παραπέμπεται προς εξέτασιν ενώπιον Επιτροπής συγκειμένης εκ των: 1)Διευθυντού της Διευθύνσεως Αστυνομίας παρά τω Υπουργείω Εσωτερικών ή του νόμιμου αναπληρωτού του, ως Πρόεδρου, 2)του Προέδρου της Διεθνούς Ναυτικής Ενώσεως ή του νομίμου αναπληρωτού του, 3)δύο ανωτέρων υπαλλήλων της Κεντρικής Υπηρεσίας Αλλοδαπών και ελέγχου διαβατηρίων και 4)ενός αντιπροσώπου της Διευθύνσεως Εμπορικής Ναυτιλίας, ως μελών, ήτις γνωμοδοτεί κατά πλειοψηφίαν. Βλ.και σχόλιον άρθρ. 2 νόμ. 5014 (ανωτ. αριθ. 9). Σελ.320 